**Vrednovanje u nastavi na daljinu**

OŠ Šećerana, Šećerana

Predmet: Povijest (5. – 8. razreda)

 Geografija (7., 8. razred)

Nastavnica: Nevenka Glavan

**Tablica za vrednovanje prezentacija**

Prezentacija se može izraditi u Power Point ili Prezi alatu te je istu potrebno poslati nastavnici na mail.

|  |  |  |  |
| --- | --- | --- | --- |
| **Elementi** | **Izuzetno (3 boda)** | **Dobro (2 boda)** | **Prihvatljivo (1 bod)** |
| Izgled prezentacije (raspored sadržaja, teksta, fotografije; čitljivost) | Materijal je smisleno poslagan, pozadina slajda prilagođena temi, veličina i font slova primjereni, slike u skladu s temom, animacije sa svrhom. Količina teksta u skladu s uputama učitelja. | Materijal je djelomično smisleno poslagan. Pozadina je dobro odabrana, ali je veličina slova negdje neprimjerena. Premali broj slikovnog materijala ili je loše kvalitete. Previše teksta, zvučni efekti i animacije bez svrhe. | Materijal je poslagan bez smisla. Tekst se slabo vidi zbog boje i stila pozadine, nedostaju slikovni materijali (fotografije, karte ili dijagrami). Animacije i/ili zvučni efekti odvlače pozornost. Greške u pravopisu. Previše teksta (cijele rečenice umjesto natuknica). |
| Kvaliteta sadržaja  | Sadržaj prezentacije daje točne i znanstveno dokazane podatke o zadanoj temi, rječnik je prilagođen – učenici znaju objasniti nove riječi i koriste ih u pravilnom kontekstu. Odabrani sadržaj odgovara zadanoj temi. | Sadržaj prezentacije uglavnom daje točne i znanstveno dokazane podatke o zadanoj temi. Učenik uglavnom zna objasniti novu riječ, ali s nedovoljno razumijevanja. Odabrani sadržaj uglavnom odgovara zadanoj temi. | Sadržaj prezentacije djelomično daje točne i znanstveno dokazane podatke o temi. Učenik ne zna objasniti riječi u prezentaciji. Odabrani sadržaj (slikovni materijali, tekst) ne odgovara temi. |
| Aktivnost  | Učenik se, tijekom izrade prezentacije, javlja te traži savjete i daje prijedloge za ispunjavanje zadanih elemenata. Prezentaciju predaje u zadanom roku.  | Učenik se, tijekom izrade prezentacije, povremeno javlja, ali ne ostvaruje samostalan napredak u izradi.  | Učenik se, tijekom izrade prezentacije, ne javlja te prezentaciju ne predaje u zadanom roku.  |

\* Ukoliko učenik prezentaciju uopće ne preda, smatra se kako ne sudjeluje u nastavi na daljinu i ne izvršava obveze te će biti ocijenjen negativno.

|  |  |
| --- | --- |
| ***bodovi*** | ***ocjena*** |
| 8 – 9 | Odličan (5) |
| 7 | Vrlo dobar (4) |
| 5 – 6 | Dobar (3) |
| 4  | Dovoljan (2) |
| 1 - 3 | Nedovoljan (1) |

**Priložene upute učenicima prilikom upoznavanja s temom prezentacije**

- pažljivo odabrati pozadinu koja ne odvraća previše pozornosti te boju slova koja je jasno vidljiva

- minimalno 10 slajdova (bez početnog i završnog)

- početni slajd – naslov teme, ime i prezime učenice/ka i razred

- tekst se piše u natuknicama, ne punim rečenicama (najviše 4 do 5 natuknica na slajdu)

- kroz cijelu prezentaciju koristiti istu vrstu standarsdnih slova (Times New Roman, Arial)

- veličina slova (18 – 24)

- fotografije (uz svaku fotografiju ide opis)

- pripaziti na pravopis i gramatiku

- posljednji slajd – Popis literature (po abecednom redu navesti knjige i internet stranice koje su korištene prilikom izrade prezentacije)

- u prezentaciju ne stavljati neprimjerene sadržaje i sadržaje koji nisu povezani s temom (razne sličice, smajliće....)

**Tablica za vrednovanje rada**

Rad se izrađuje u Linoit alatu te je snimak zaslona, nakon izrade rada, potrebno poslati nastavnici na mail.

|  |  |  |  |
| --- | --- | --- | --- |
| **Elementi** | **Izuzetno (2 boda)** | **Dobro (1 bod)** | **Prihvatljivo (0 bodova)** |
| Izgled ploče (raspored sadržaja, teksta, fotografije; čitljivost) | Materijal je smisleno poslagan, pozadina ploče prilagođena temi, veličina i font slova primjereni, slike u skladu s temom, animacije sa svrhom. Količina teksta u skladu s uputama učitelja. | Materijal je djelomično smisleno poslagan. Pozadina je dobro odabrana, ali je veličina slova negdje neprimjerena. Premali broj slikovnog materijala ili je loše kvalitete. Previše teksta, zvučni efekti i animacije bez svrhe. | Materijal je poslagan bez smisla. Tekst se slabo vidi zbog boje i stila pozadine, nedostaju slikovni materijali (fotografije, karte ili dijagrami). Animacije i/ili zvučni efekti odvlače pozornost. Greške u pravopisu. Previše teksta (cijele rečenice umjesto natuknica). |
| Kvaliteta sadržaja  | Sadržaj ploče daje točne i znanstveno dokazane podatke o zadanoj temi, rječnik je prilagođen – učenici znaju objasniti nove riječi i koriste ih u pravilnom kontekstu. Odabrani sadržaj odgovara zadanoj temi. | Sadržaj ploče uglavnom daje točne i znanstveno dokazane podatke o zadanoj temi. Učenik uglavnom zna objasniti novu riječ, ali s nedovoljno razumijevanja. Odabrani sadržaj uglavnom odgovara zadanoj temi. | Sadržaj ploče djelomično daje točne i znanstveno dokazane podatke o temi. Učenik ne zna objasniti riječi u prezentaciji. Odabrani sadržaj (slikovni materijali, tekst) ne odgovara temi. |
| Gramatika i pravopis  | Rad je gramatički i pravopisno točan s najviše dvije pogreške.  | Rad ima tri ili četiri pravopisne i gramatičke pogreške.  | Rad ima više od četiri pravopisne i gramatičke pogreške.  |
| Kreativnost  | Rad je kreativan, sadržaji su raznovrsni i zanimljivi.  | Rad je jednostavan, a sadržaji jednolični.  | Učenik se, tijekom izrade rada, ne javlja te rad ne predaje u zadanom roku.  |

\* Ukoliko učenik rad uopće ne preda, smatra se kako ne sudjeluje u nastavi na daljinu i ne izvršava obveze te će biti ocijenjen negativno.

**Lino ploča**

- pažljivo odabrati pozadinu koja ne odvraća previše pozornosti te boju slova koja je jasno vidljiva

- kroz cijelu prezentaciju koristiti istu vrstu standardnih slova (Times New Roman, Arial)

- veličina slova treba biti prilagođena – jasna i vidljiva

- tekst se piše ili u natuknicama (s malim početnim slovom i bez interpunkcijskih znakova) ili punim rečenicama (s velikim početnim slovom i interpunkcijskim znakovima)

- fotografije (uz svaku fotografiju ide opis)

- pripaziti na pravopis i gramatiku

- sadržaj treba biti raznovrstan (tekst, fotografije, video, poveznice....)

- na ploču ne stavljati neprimjerene sadržaje i sadržaje koji nisu povezani s temom (razrne sličice, smajliće....)

**Vrednovanje aktivnosti učenika tijekom nastave na daljinu**

 **(16. ožujka - \_\_\_\_\_\_\_\_)**

Učenici će, ovisno o postotku broja povratnih informacija na upućene tjedne zadatke biti sumativno ocijenjeni jednom brojčanom ocjenom u lipnju.

|  |  |
| --- | --- |
| **POSTOTAK PREDANIH ZADAĆA (%)** | **OCJENA**  |
| 0 – 49  | nedovoljan (1) |
| 50 – 60  | dovoljan (2) |
| 61 - 76 | dobar (3) |
| 77 - 89 | vrlo dobar (4) |
| 90 – 100  | odličan (5) |